Maglehøjskolen søger naturfaglige lærere til udskolingen!, Egedal Kommune - lærerjob.dk
Maglehøjskolen søger naturfaglige lærere til udskolingen!
Maglehøjskolen Birgitte Jacobsen
Biologi, Fysik/kemi, Håndværk og design, Matematik
Vi er en skole med ca. 500 elever. Maglehøjskolen er beliggende i skønne grønne omgivelser, og i øjeblikket er udearealerne ved at blive opdaterede for alle aldre.
Skolen er i en rivende udvikling og har fokus på at udvikle inkluderende læringsmiljøer, der understøttes af dygtige vejledere og team, hvor praksis tager udgangspunkt i data.
Vi har et godt forældresamarbejde og er en skole, der præsterer godt såvel fagligt som i brugertilfredshedsundersøgelser.
Hos os vægtes teamsamarbejdet meget højt. Vi er organiseret i selvstyrende team. Det selvstyrende team er organiseret omkring den enkelte årgang. Det selvstyrende team løfter både undervisningsopgaven og alle de øvrige arbejdsopgaver, der er relateret til undervisningsopgaven.
Vi har lagt mange to-lærer-ressourcer i teamene, således at det er muligt at arbejde fleksibelt, fordi vi tror på, at det giver den mest effektive ressourceudnyttelse, at der prioriteres tæt på kerneopgaven.
Vi prioriterer den pædagogiske drøftelse og vores muligheder gennem dialog, hvor vi i fællesskab sætter mål og udvikler de bedste rammer for elevernes læring og skolegang. Vi arbejder data-baseret og har løbende drøftelser af, hvilken effekt undervisningen har på elevernes læring.
Vi søger lærere der kan undervise i matematik og i tillæg fysik eller biologi og evt. håndværk/design i udskolingen.
Vil du vide mere er du velkommen til at kontakte pædagogisk daglig leder Birgitte Jacobsen på telefon 7259 8705.
Lyder det som noget for dig? Så send din ansøgning via ansøgningslinket senest den 17. januar 2021. Vi afholder samtaler løbende.